CELEX: 62010CO0590
Language: et
Date: 2011-11-22 00:00:00
Title: Euroopa Kohtu määrus (kuues koda), 22. november 2011.#Wolfgang Köppl versus Freistaat Bayern.#Eelotsusetaotlus: Bayerischer Verwaltungsgerichtshof - Saksamaa.#Kodukorra artikli 104 lõike 3 esimene lõik - Direktiiv 91/439/EMÜ - Artikli 1 lõige 2 ja artikli 8 lõiked 2 j 4 - Artikli 7 lõige 1 - Juhilubade vastastikune tunnustamine - Riigisisese juhtimisõiguse äravõtmine - B kategooria juhiloa väljastamine teise liikmesriigi poolt - Elukohanõude eiramine - Sama liikmesriigi poolt hiljem C kategooria juhiloa väljastamine - Elukohanõude järgimine - Nõue omada C kategooria sõidukite juhiloa väljastamine ajahetkel kehtivat B kategooria sõidukite juhiluba.#Kohtuasi C-590/10.

Euroopa Kohtu (kuues koda) 22. novembri 2011. aasta määrus – Köppl vs. Freistaat Bayern
      (kohtuasi C‑590/10)
      Kodukorra artikli 104 lõike 3 esimene lõik – Direktiiv 91/439/EMÜ – Artikli 1 lõige 2 ning artikli 8 lõiked 2 ja 4 – Artikli 7 lõige 1 – Juhilubade vastastikune tunnustamine – Riigisisese juhtimisõiguse äravõtmine – B kategooria juhiloa väljastamine teise liikmesriigi poolt – Elukohanõude eiramine – Sama liikmesriigi poolt hiljem C kategooria juhiloa väljastamine – Elukohanõude järgimine – Nõue omada C kategooria sõidukite juhiloa väljastamine ajahetkel kehtivat B kategooria sõidukite juhiluba
      Transport – Maanteevedu – Juhiluba – Direktiiv 91/439 – Juhiloa vastastikune tunnustamine – Esimese liikmesriigi poolt B kategooria juhiloa äravõtmine – Pärast seda B kategooria juhiloa väljastamine elukohanõuet rikkudes teise liikmesriigi poolt ja seejärel ka C kategooria
         juhiloa väljastamine – C kategooria juhiluba, millest ei nähtu elukohanõude rikkumist – Esimese liikmesriigi keeldumine tunnustada nende uute juhilubade kehtivust – Lubatavus (Nõukogu direktiiv 91/439, muudetud direktiiviga 2000/56, artikli 1 lõige 2 ja artikli 8 lõiked 2 ja 4) (vt punktid 32,
         33, 47–51, 54 ja resolutsioon)
      
      Ese
      
         
               Eelotsusetaotlus – Bayerischer Verwaltungsgerichtshof – Nõukogu 29. juuli 1991. aasta direktiivi 91/439/EMÜ juhilubade kohta
                  (EÜT L 237, lk 1; ELT eriväljaanne 07/01, lk 317) artikli 1 lõike 2 ning artikli 8 lõigete 2 ja 4 tõlgendamine, võttes arvesse
                  Euroopa Liidu põhiõiguste harta artikli 2 lõiget 1 ja artikli 3 lõiget 1 – B kategooria juhiluba, mille üks liikmesriik väljastas
                  elukohanõuet rikkudes teise liikmesriigi kodanikule, kellelt teises liikmesriigis oli juhiluba ära võetud, pärast uue juhiloa
                  taotlemiseks ajutise keeluaja möödumist – Esimesena nimetatud liikmesriigi poolt hiljem C kategooria juhiloa väljastamine
                  elukohanõuet täites – Elukoha liikmesriigi võimalus neid juhilubasid mitte tunnustada.
               
            Resolutsioon
      Nõukogu 29. juuli 1991. aasta direktiivi 91/439/EMÜ juhilubade kohta (muudetud komisjoni 14. septembri 2000. aasta direktiiviga 2000/56/EÜ)
         artikli 1 lõikega 2 ning artikli 8 lõigetega 2 ja 4 ei ole vastuolus see, kui üks liikmesriik ei tunnusta B ja C kategooria
         sõidukite juhilubasid, mille on teine liikmesriik väljastanud isikule, kelle suhtes on esimene liikmesriik kohaldanud eelnevalt
         meetmeid selle direktiivi artikli 8 lõike 2 tähenduses, kui B kategooria sõidukite juhtimisõigus on teises liikmesriigis antud,
         nagu see nähtub vastavale juhiloale tehtud kannetest, nimetatud direktiivi artikli 7 lõike 1 punktis b sätestatud peamise
         elukoha nõuet rikkudes ning C kategooria sõidukite juhtimisõigus anti esimesena nimetatud juhtimisõiguse alusel, ilma et nimetatud
         peamise elukoha nõude järgimata jätmine nähtuks uuest juhiloast, mis väljastati vastavalt sellele juhiloale C kategooria sõidukite
         tarvis.